open-index/open-wikipedia-markdown huggingface dataset:
लोकसंख्येनुसार शहराचा दर्जा (भारत)

भारतामध्ये विशिष्ट लोकसंख्येवरून त्या वस्तीला खेडेगाव, गाव किंवा शहर संबोधले जाते. 

* ज्या गावाची लोकसंख्या ५,००० पेक्षा कमी असेल तर त्याला ‘खेडेगाव’ म्हणतात. 
* ज्या गावाची लोकसंख्या ५,००० ते १,००,००० दरम्यान असेल त्याला ‘गाव’ (Town) म्हणतात.
* ज्या गावाची वस्ती १,००,००० (एक लाख) किंवा त्याहून अधिक असेत तर त्याला ‘शहर’ म्हणतात.

## सेन्सस टाऊन
ज्या गावाची लोकसंख्या किमान ५,००० असून त्यातील ७५ टक्के पुरुष शेतीवर अवलंबून नाहीत आणि ज्या गावाच्या लोकसंख्येची घनता दर चौरस किलोमीटरला ४००हून अधिक आहे, अशा गावाला ‘सेन्सस टाऊन’ (CT) म्हणतात.

## स्टॅट्युटरी टाऊन 
ज्या गावात नगरपालिका, महापालिका, कॅन्टॉन्मेन्ट बोर्ड किंवा अशीच एखादी स्थानिक स्वराज्य संस्था असेल त्या गावाला स्टॅट्युटरी टाऊन म्हणावे.

## गावांचे वर्गीकरण
वर्ग I :  लोकवस्ती एक लाख किंवा त्याहून अधिक 
वर्ग II :  लोकवस्ती ५०,००० ते ९९,९९९ 
वर्ग III :  लोकवस्ती २०,००० ते ४९,९९९ 
वर्ग IV :  लोकवस्ती  १०,००० ते १९,९९९
वर्ग V :   लोकवस्ती  ५,००० ते ९,९९९.
 
## हे सुद्धा पहा 
* भारतीय शहरांचे वर्गीकरण

वर्ग:भारतातील शहरे
मर्यादित युद्ध

मर्यादित भागातच लढले जाणाऱ्या युद्धाला **मर्यादित युद्ध** असे म्हणतात. सहसा दोन पक्ष एकमेकांवर शक्य तेथे हल्ले करतात परंतु राजकीय, भौगोलिक किंवा नैतिक कारणांमुळे हे मर्यादित राहू शकते.

भारत व पाकिस्तानातले कारगिल युद्ध याचे उदाहरण आहे.

वर्ग:युद्ध
शिल्पकार (तारकासमूह)

उजवे|300px|शिल्पकार तारकासमूह

**शिल्पकार** (इंग्रजी: Sculptor; स्कल्प्टर) खगोलाच्या दक्षिण गोलार्धातील एक छोटा तारकासमूह आहे. १८व्या शतकातील निकोलस लुई द लाकाई या फ्रेंच खगोलशास्त्रज्ञाने याची व्याख्या केली होती.

## गुणधर्म 
शिल्पकार एक छोटा तारकासमूह आहे ज्याच्या सीमेवर उत्तरेला कुंभ आणि तिमिंगल, पूर्वेला अश्मंत, दक्षिणेला जटायू, नैऋत्येला बक आणि पश्चिमेला दक्षिण मस्त्य हे तारकासमूह आहेत. या तारकासमूहाचे आंतरराष्टीय खगोलशास्त्र संघाने मान्यता दिलेले लघुरूप 'ScI' असे आहे. विषुववृत्तीय निर्देशांक पद्धतीमध्ये या तारकासमूहाची सीमा विषुवांश २३ता ०६.४मि ते ०१ता ४५.५मि आणि क्रांती −२४.८०° ते −३९.३७° यादरम्यान आहे. हा तारकासमूह खगोलावरील ४७५ चौ. अंश एवढ्या क्षेत्रफळाचा भाग व्यापतो.

## वैशिष्ट्ये 
शिल्पकार तारकासमूहामध्ये कोणताही ताऱ्याची आभासी दृश्यप्रत ३ पेक्षा कमी नाही. याचे कारण या तारकासमूहामध्ये दक्षिण दीर्घिकीय ध्रुव आहे जिथे ताऱ्यांची घनता अतिशय कमी आहे. या तारकासमूहातील आर स्कल्प्टोरिअस या रेड जायंट ताऱ्याभोवती त्याने अंदाजे १८०० वर्षांपूर्वी उत्सर्जित केलेल्या पदार्थाची सर्पिलाकार रचना आढळली आहे.

त्याचबरोबर या तारकासमूहामध्ये कार्टव्हील दीर्घिका ही एक असामान्य दीर्घिका आहे.

## संदर्भ 
वर्ग:खगोलशास्त्र
निरपेक्ष दृश्यप्रत

एखाद्या खगोलीय वस्तूच्या अंगभूत प्रखरतेच्या मापनाला **निरपेक्ष दृश्यप्रत** (इंग्रजी: Absolute magnitude) म्हणतात. एखाद्या वस्तूला एका निरीक्षकाने तिच्यापासून १० पार्सेक किंवा ~३२.६ प्रकाशवर्ष अंतरावरून पाहिली असता (वस्तू आणि निरीक्षकाच्या मध्ये धूळ आणि वायू किंवा इतर गोष्टी नसताना) तिची भासणारी प्रखरता/तेजस्विता (आभासी दृश्यप्रत) म्हणजे निरपेक्ष दृश्यप्रत होय. आभासी दृश्यप्रतीप्रमाणे निरपेक्ष दृश्यप्रत अंतरानुसार बदलत नाही. यामुळे सगळ्या वस्तूंच्या अंगभूत तेजस्वितेची आणि उत्सर्जित उर्जेची एका समान पातळीवर तुलना करता येऊ शकते. ताऱ्यांसाठी निरपेक्ष दृश्यप्रत दृश्य वर्णपटाच्या (V) आधारे देतात.

खगोलीय वस्तू जेवढी तेजस्वी, तेवढी तिची निरपेक्ष दृश्यप्रत कमी असते. निरपेक्ष दृश्यप्रतीमधील १.०चा फरक म्हणजे निरपेक्ष तेजस्वितेमध्ये २.५१२ ≈ १००.४ एवढा फरक असतो. म्हणून -२ निरपेक्ष दृश्यप्रत असलेला तारा ३ निरपेक्ष दृश्यप्रत असलेल्या ताऱ्यापेक्षा १०० (किंवा २.५१२५) पट जास्त तेजस्वी असतो.

एखाद्या वस्तूची आभासी दृश्यप्रत m\!\, आणि तेजस्विता अंतर D_L\!\, दिले असता त्यापासून त्या वस्तूची निरपेक्ष दृश्यप्रत M\!\, पुढील समीकरणाने काढता येते:

: M = m - 5 ((\log_{10}{D_L}) - 1)\!\,

जवळच्या वस्तूंसाठी D_L\!\, हे त्यांचे खरे अंतर असते. पण अतिशय लांबच्या वस्तूंसाठी तेजस्विता अंतर D_L\!\, त्यांचे खरे अंतर नसते. अशा वस्तूंसाठी आईनस्टाईनचा सामान्य सापेक्षतावादाचा सिद्धान्त वापरून अंतर मोजावे लागते.

वर्ग:खगोलशास्त्र
पार्सेक

**पार्सेक** (इंग्रजी: Parsec; चिन्ह pc) हे सूर्यमालेच्या बाहेरील लांबच्या वस्तूंचे अंतर मोजण्यासाठी वापरण्यात येणारे एक एकक आहे.

१ पार्सेक ~ ३.२६ प्रकाशवर्ष

वर्ग:भौतिकशास्त्र
कार्टव्हील दीर्घिका

**कार्टव्हील दीर्घिका **ही ५० कोटी प्रकाशवर्ष अंतरावरील शिल्पकार तारकासमूहातील एक मसूराकार दीर्घिका आहे. तिचा व्यास १,५०,००० प्रकाशवर्ष आहे, वस्तूमान २.९&ndash;४.८ × १०९ सौर वस्तुमान आहे आणि  या दीर्घिकेचा परिवलन वेग २१७ किमी/सेकंद इतका आहे .

१९४१ मध्ये फ्रिट्ज झ्विकी याने या दीर्घिकेचा शोध लावला. झ्विकीने त्याच्या शोधाला सर्वात क्लिष्ट रचनांपैकी एक मानले.

या दीर्घिकेच्या आकाराचा अंदाज १,५०,००० प्रकाशवर्ष इतका लागला, जो आकाशगंगेपेक्षा थोडासा जास्त आहे.

## रचना 
कार्टव्हील दीर्घिकेमध्ये रेडिओ आणि दृश्य वर्णपटामध्ये आरे (स्पोक) दिसतात, पण ते सारखे नाहीत.

## उत्क्रांती 
ही दीर्घिका एके काळी सर्पिलाकार होती, पण सुमारे २० कोटी वर्षांपूर्वी तिची एका छोट्या दीर्घिकेशी टक्कर झाली. जेव्हा जवळील दीर्घिका कार्टव्हील दीर्घिकेतून गेली तेव्हा टक्करीच्या बलामुळे या दीर्घिकेमध्ये अतिशय शक्तिशाली अभिघात लहर (शॉक वेव्ह) निर्माण झाली. अतिशय वेगाने प्रवास करताना या लहरीने वायू व धुळीला बाहेर ढकलले. त्यामुळे त्या भागामध्ये मोठ्या प्रमाणावर ताऱ्यांची निर्मिती सुरू झाली. यामुळे केंद्राभोवतीच्या निळ्या कडेचे स्पष्टीकरण मिळते. आपण पाहू शकतो की ही दीर्घिका पुन्हा केंद्रापासून पसरत जाणारे सर्पिलाकार फाटे असलेल्या सामान्य सर्पिलाकार दीर्घिकेचा आकार घेऊ लागली आहे. सर्वात तेजस्वी क्ष-किरण स्रोत कृष्णविवर आणि त्यांचे जोडीदार तारे असतात जे या दीर्घिकेच्या कडीच्या क्ष-किरणातील छायाचित्रामध्ये पांढऱ्या बिंदूंच्या स्वरूपात दिसतात. कार्टव्हील दीर्घिकेमध्ये अशा द्वैती कृष्णविवर क्ष-किरण स्रोतांची संख्या असामान्यरीत्या जास्त आहे कारण कडीमध्ये अनेक मोठ्या ताऱ्यांची निर्मिती झाली होती.
[right|class=cx-highlight|thumb|300x300px|विविध वर्णपटातील ([क्ष-किरण, अतिनील, दृश्य आणि अवरक्त) कार्टव्हील दीर्घिका. या प्रतिमेमध्ये विविध अवकाशीय वेधशाळांचा डेटा एकत्रित केला आहे: चंद्रा क्ष-किरण वेधशाळा (जांभाळा), गॅलॅक्सी इव्होल्यूशन एक्सप्लोरर (अतिनील/निळा), हबल दुर्बीण (दृश्य/हिरवा) आणि स्पिट्झर अवकाशीय वेधशाळा (अवरक्त/लाल). छायाचित्र १६० विकला लांबीचे आहे. RA ००h&nbsp;३७m&nbsp;४१.१०s Dec −३३&#xB0;&nbsp;४२&#x2032;&nbsp;५८.८०&#x2033; शिल्पकार तारकासमूह. सौजन्यः नासा/जेपीएल/कॅलटेक/P.Appleton et al. क्ष-किरण: नासा/CXC/A.Wolter & G.Trinchieri et al.]]

## संदर्भ 
वर्ग:दीर्घिका
आभासी दृश्यप्रत

**आभासी दृश्यप्रत** (इंग्रजी: Apparent magnitude; चिन्ह **m**) ही खगोलीय वस्तूची पृथ्वीवरील निरीक्षकाला भासणारी प्रखरता/तेजस्विता दर्शवणारी संख्या आहे. ही संख्या जितकी लहान तितका तारा जास्त तेजस्वी दिसतो. -२७ आभासी दृश्यप्रत असलेला सूर्य आकाशातील सर्वात तेजस्वी वस्तू आहे. एखादी वस्तू जेवढी जास्त तेजस्वी असते, तिची दृश्यप्रत तेवढी कमी असते. त्याचबरोबर दृश्यप्रत मापणीची पद्धत लॉगॅरिदमिक असते: म्हणजे दृश्यप्रतीमधील एका एककाचा फरक म्हणजे प्रखरतेमध्ये \sqrt[5]{100} इतक्या म्हणजे २.५१२ पटीचा फरक असतो.

सामान्यत: आभासी दृश्यप्रत सांगण्यासाठी दृश्य वर्णपटाचा आधार घेतला जातो. पण काही वेळा इतर वर्णपटही वापरले जातात (उदा. अवरक्त). दृश्य वर्णपटामध्ये 
सूर्यानंतर व्याध दुसरा सर्वात तेजस्वी तारा आहे. निकट अवरक्त मधील जे-बॅंडमध्ये काक्षी (भरत) तारा सर्वात तेजस्वी तारा आहे. ताऱ्यांची आभासी दृश्यप्रत बोलोमीटर या यंत्राने मोजतात.

पुढील तक्त्यामध्ये रात्रीच्या आकाशातील किती आभासी दृश्यप्रतीचे तारे उघड्या डोळ्यांनी दिसू शकतात किंवा नाहीत व त्यांची संख्या दिली आहे.

## मोजमाप 
पृथ्वीच्या वातावरणाचा आभासी तेजस्वितेवर परिणाम होतो. त्यामुळे आभासी दृश्यप्रत मोजताना एखादी खगोलीय वस्तू विना वातावरणाची जेवढी तेजस्वी दिसली असती ती किंमत देतात. प्रखरता अंतरानुसार बदलते. त्यामुळे अतिशय तेजस्वी वस्तू ती खूप लांब असेल तर कमी तेजस्वी दिसू शकते. एखाद्या खगोलीय वस्तूची निरपेक्ष दृश्यप्रत म्हणजे ती वस्तू १० पार्सेक किंवा ३२.६ प्रकाशवर्ष अंतरावर आहे असे गृहीत धरले असतानाची तिची आभासी दृश्यप्रत होय.

*x* बॅंडमधील आभासी दृश्यप्रत *m* पुढील समीकरणाने देतात:

:m_{x} - m_{x,0}= -2.5 \log_{10} \left(\frac {F_x}{F_{x,0} }\right)\,,

जिथे F_x\!\, हा x बॅंडमधील अभिवाह (फ्लक्स) आहे आणि m_{x,0} व F_{x,0} हे त्याच बॅंडमधील संदर्भासाठीचे आभासी दृश्यप्रत आणि अभिवाह आहेत, जसे की अभिजित ताऱ्याचे.

## उदा: सूर्य आणि चंद्र 
*सूर्य आणि चंद्राच्या आभासी दृश्यप्रतींचे गुणोत्तर काय आहे?*

सूर्याची आभासी दृश्यप्रत -२६.७४ (तेजस्वी) आहे, तर पौर्णिमेच्या चंद्राची सरासरी आभासी दृश्यप्रत -१२.७४ (कमी तेजस्वी) आहे.

**दृश्यप्रतेमधील फरकः**
: x = m_1 - m_2 = (-12.74) - (-26.74) = 14.00 

**प्रखरतेतील तफावत:**
: v_b = 10^{0.4 x} = 10^{0.4*14.00} \approx 398400 

सूर्य पौर्णिमेच्या चंद्रापेक्षा ~४०,००० पट जास्त तेजस्वी दिसतो.

## काही खगोलीय वस्तू 
## संदर्भ 
वर्ग:खगोलशास्त्र
२०१५-१७ आयसीसी विश्व साखळी क्रिकेट स्पर्धा

२०१५-१७ आयसीसी विश्व क्रिकेट लीग स्पर्धा

**२०१५-१७ आयसीसी विश्व क्रिकेट लीग स्पर्धेत** (मूलतः **आंतरखंडीय चषक वन-डे**) आयसीसी आंतरखंडीय चषक मर्यादित षटकांच्या आवृत्ती दुसऱ्या आवृत्तीत आहे. आयर्लंड आणि अफगाणिस्तान या दोन्ही २०१९ विश्वचषक स्पर्धेसाठी एकदिवसीय क्रमवारीत द्वारे थेट पात्र प्रयत्न पात्र केले गेले आहेत म्हणून या स्पर्धेत स्पर्धा होणार नाही. त्याऐवजी, केन्या आणि नेपाळ या स्पर्धेत समावेश करण्यात आला आहे. ही स्पर्धा विजेता राहण्यासाठी किंवा पुढील सायकल १२ सांघिक क्रमवारीत टेबल मध्ये प्रोत्साहन जाऊ अधिकृत १२ संघ मानांकन सर्वात कमी क्रमांकावर सहकारी संघाविरुद्ध एक आव्हान मालिका खेळणार आहे. अव्वल चार संघ सर्वात कमी, चार संघ क्रमांकावर आयसीसी वनडे स्पर्धेत पासून (सप्टेंबर २०१७ ला) पात्रता २०१८ च्या विश्वचषक क्रिकेट तळाशी चार संघ विभाग दोन करण्यासाठी रेलगटेड आणि विभाग अंतिम खेळू जाईल तर सामील होईल २०१८ सीडब्ल्यूसी पात्रता उर्वरित दोन ठिकाणे तीन. ही स्पर्धा साखळी स्वरूपात समावेश असेल.

दोन्ही सामन्यात संघ एकदिवसीय स्थिती आहे, तर सामने ज्या संघ एक किंवा दोन्ही नाही एकदिवसीय स्थिती सूची रेकॉर्ड केले जाईल एक खेळ, एक एकदिवसीय सामना म्हणून रेकॉर्ड केले जाईल.

## संघ
२०१४ क्रिकेट विश्वचषक पात्रता आणि २०१५ आयसीसी विश्व क्रिकेट लीग विभाग दोन या निकालाधारित स्पर्धेत खालील ८ संघ आहेत.
*  (१:-२०१४ क्रिकेट विश्वचषक पात्रता, न्यू झीलंड)
*  (२:-२०१४ क्रिकेट विश्वचषक पात्रता, न्यू झीलंड)
*  (३:-२०१४ क्रिकेट विश्वचषक पात्रता, न्यू झीलंड)
*  (४:-२०१४ क्रिकेट विश्वचषक पात्रता, न्यू झीलंड)
*  (१:-२०१५ आयसीसी विश्व क्रिकेट लीग विभाग दोन, नामिबिया)
*  (२:-२०१५ आयसीसी विश्व क्रिकेट लीग विभाग दोन, नामिबिया)
*  (३:-२०१५ आयसीसी विश्व क्रिकेट लीग विभाग दोन, नामिबिया)
*  (४:-२०१५ आयसीसी विश्व क्रिकेट लीग विभाग दोन, नामिबिया)

## वेळापत्रक
खालील प्रमाणे सामने होणारं आहे: प्रत्येक फेरीत दरम्यान, प्रत्येक संघ दोन वेळा विरोधक विरुद्ध नाही.

## गुण तालिका
 बांगलादेशमधील २०१८ आयसीसी विश्वचषक क्रिकेट पात्रता स्पर्धेसाठी पात्र
 विभाग दोनमध्ये गेला

स्रोत

## सामने
### फेरी १
फेरी एकचे सामने 5 मे 2015 रोजी जाहीर करण्यात आले.

----

----

---- 

---- 

---- 

----

----

### फेरी २
फेरी दोनसाठी सामने ऑगस्ट २०१५ मध्ये जाहीर करण्यात आली.

----

----

---- 

---- 

----

---- 

---- 

### फेरी ३
फेरी तीनसाठी सामने डिसेंबर 2015 मध्ये जाहीर करण्यात आली.

----

---- 

---- 

---- 

---- 

---- 

---- 

### फेरी ४
चवथ्या फेरीसाठीचे वेळापत्रक एप्रिल २०१६ मध्ये जाहीर केले गेले.

---- 

----

---- 

---- 

---- 

---- 

---- 

### फेरी ५
हाँगकाँग आणि नेदरलँड्स दरम्यानचे सामने कोनिंकलिज्के नेदेरलँड्से क्रिकेट बोर्डाने डिसेंबर २०१६ मध्ये जाहीर केले. क्रिकेट स्कॉटलंडने त्यांच्या सामन्यांची स्थळे फेब्रुवारी २०१७ मध्ये जाहीर केली.

---- 

---- 

---- 

---- 

---- 

----

---- 

----

### फेरी ६
---- 

---- 

---- 

---- 

---- 

---- 

---- 

----

### फेरी ७
---- 

---- 

---- 

---- 

---- 

---- 

---- 

----

## संदर्भ
वर्ग:इ.स. २०१५ मधील खेळ
वर्ग:इ.स. २०१६ मधील खेळ
वर्ग:इ.स. २०१७ मधील खेळ
वर्ग:क्रिकेट
सागरी विमा

**सागरी विमा**   सागरी धोक्यांमुळे उद्भवणाऱ्या जोखमींचा विमा आहे. रेल्वे, रस्ता, समुद्र वा आकाश ह्या मार्गांनी वाहतूक होत असताना होणारी हानी ह्या विमाप्रकाराखाली संरक्षित होते. सामान्यतः सागरी विमा दोन प्रकारे हातळला जातो : (अ) मालाचा विमा, (आ) वाहतूक करणाऱ्या साधनांचा विमा.

 

सागरी विम्यात विमाकराराची सर्व तत्त्वे अंतर्भूत असतात. विमाहित हे विमित घटना घडण्याच्या वेळी विमेदाराजवळ पाहिजे. बेचन हे संबंधित मालाचे तसेच पॉलिसीवरील लाभाचे होऊ शकते. पॉलिसीची रक्कम त्रयस्थाला द्यावी, अशा तऱ्हेचे बेचनही होऊ शकते. विमेदाराची पॉलिसीवर सही आणि पॉलिसीचे प्रत्यक्षात हस्तांतरण यामुळे बेचन सिद्ध होते. सागरी विमा पॉलिसीमध्ये क्षतिपूर्तीचे तत्त्व तितकेसे लागू पडत नाही. ‘सागरी विमा कायदा १९६३’च्या अन्वये सागरी विमाकराराचे नियमन होते. जोखमीचा काळ गोदामापासून गोदामापर्यंत असा असतो. संपूर्ण हानी या प्रकारात जहाजावरील सर्व जोखीम धारकांत विभागली जाते. आंशिक हानी त्या त्या विभेदाराला सोसावी लागते. अंतर्गत रेल्वे-रस्ता वाहतुकीसाठी अशाच तऱ्हेच्या पॉलिसी दिल्या जातात. सागरी विमा पॉलिसी देण्यापूर्वी माल पाठविणाऱ्याचे नाव, मालाचे वर्णन, मालाच्या बांधणीचे वर्णन, प्रवासाचा मार्ग, जोखमीचा प्रकार, जहाजाचे (किंवा वाहनाचे) नाव, विम्याची रक्कम, ह्यापूर्वीच्या दाव्यांची माहिती प्रस्तावकाकडून मिळविणे आवश्यक असते.

वर्ग:विमा
देहू रोड रेल्वे स्थानक

**देहू रोड रेल्वे स्थानक** हे एक पुणे शहराजवळील रेल्वे स्थानक आहे. हे रेल्वे स्थानक पुणे-मुंबई महामार्गाजवळ आहे. येथून देहू गाव जवळ आहे. भारतीय लष्कराच्या अनेक तुकड्या या स्थानकाचा वापर करतात. महाराष्ट्र क्रिकेट असोसिएशन स्टेडियम येथून जवळ आहे.

या स्थानकाला चार फलाट असून त्यातील दोन वापरात आहेत. लोकल रेल्वेच्या सगळ्या गाड्या तसेच लांबच्या पल्ल्याच्या सगळ्या पॅसेंजर गाड्या येथे थांबतात. या शिवाय सह्याद्री एक्सप्रेस येथे थांबते. एकेकाळी मुंबई-मद्रास जनता एक्सप्रेस येथे थांबे. सध्या न वापरले जाणारे फलाट पूर्वी सेन्ट्रल आॅर्डनन्स डेपो (सीओडी)साठी असलेल्या खास पुणे-देहूरोड लोकल गाडीसाठी होते. ही गाडी कोळशाच्या इंजिनवर चाले, व थेट डेपोपर्यंत जाई. 

## संदर्भ आणि नोंदी 
वर्ग:पुणे जिल्ह्यामधील रेल्वे स्थानके
वर्ग:पुणे उपनगरी रेल्वे
बेगडेवाडी रेल्वे स्थानक

**बेगडेवाडी रेल्वे स्थानक** हे एक पुणे-मुंबई रेल्वे मार्गावरील रेल्वे स्थानक आहे. हे रेल्वे स्थानक जुन्या पुणे-मुंबई महामार्गावर शेलारवाडी गावाजवळ आहे. शेलारवाडीशिवाय घोरावाडी लेणी, सोमाटणे या स्थानकाचा वापर करतात. महाराष्ट्र क्रिकेट असोसिएशन स्टेडियम येथून जवळ आहे.

या स्थानकाला दोन फलाट आहेत. लोकल रेल्वेच्या सगळ्या गाड्या येथे थांबतात. लांब पल्ल्याच्या गाड्या येथे थांबत नाहीत.

## संदर्भ आणि नोंदी 
वर्ग:पुणे जिल्ह्यामधील रेल्वे स्थानके
वर्ग:पुणे उपनगरी रेल्वे
वीणा तलवार

**वीणा तलवार** या एक भारतीय इतिहासतज्ञ आहेत. त्या अमेरिकेत न्यू यॉर्कमध्ये भरूच कॉलेजात शिकवतात. तलवार यांचा जन्म लखनऊमध्ये झालेला आहे . हुंडाबळींवर त्यांनी लिहीलेल्या पुस्तकाकरीता त्या प्रसिद्ध आहेत. या पुस्तकांत हुंडाबळीचे गुन्हे ब्रिटिश राजवटीत सुरू झाले असा विचार मांडला आहे.

वर्ग:इंग्लिश लेखक
वर्ग:स्त्री चरित्रलेख
वारखंड

**वारखंड** हे उत्तर गोवा जिल्ह्यातल्या पेडणे तालुक्यातील ११२६.९ हेक्टर क्षेत्राचे गाव आहे.
## भौगोलिक स्थान व लोकसंख्या 
वारखंड हे उत्तर गोवा जिल्ह्यातल्या पेडणे तालुक्यातील ११२६.९ हेक्टर क्षेत्राचे गाव असून २०११ च्या जनगणनेनुसार ह्या गावात ५०७ कुटुंबे व एकूण २२०८ लोकसंख्या आहे. ह्याच्या सर्वात जवळचे शहर पेडणे ७ किलोमीटर अंतरावर आहे.  यामध्ये ११२० पुरुष आणि १०८८ स्त्रिया आहेत. यामध्ये अनुसूचित जातीचे लोक ७१ आहेत.ह्या गावाचा जनगणना स्थल निर्देशांक ६२६६४२  आहे.

## साक्षरता 
* एकूण  साक्षर  लोकसंख्या: १७०७
* साक्षर पुरुष लोकसंख्या: ९३४ (८३.३९%)
* साक्षर स्त्री लोकसंख्या: ७७३ (७१.०५%)

## शैक्षणिक सुविधा 
गावात ३ शासकीय पूर्व-प्राथमिक शाळा आहेत. 
गावात ६ शासकीय प्राथमिक शाळा आहेत. 
गावात २ शासकीय कनिष्ठ माध्यमिक शाळा आहेत. 
﻿गावात १ खाजगी माध्यमिक शाळा आहे.

## वैद्यकीय सुविधा (शासकीय) 
सर्वात जवळील सामूहिक आरोग्य केंद्र १० किलोमीटरहून जास्त अंतरावर आहे.
सर्वात जवळील प्राथमिक आरोग्य केंद्र ५ ते १० किलोमीटर अंतरावर आहे.
﻿गावात १ प्राथमिक आरोग्य उपकेंद्र आहे.
सर्वात जवळील प्रसूति व बालकल्याण केंद्र ५ किलोमीटरहून कमी अंतरावर आहे.
सर्वात जवळचे क्षयरोग उपचार केंद्र १० किलोमीटरहून जास्त अंतरावर आहे.
सर्वात जवळील ॲलोपॅथी रुग्णालय १० किलोमीटरहून जास्त अंतरावर आहे.
सर्वात जवळील पर्यायी औषधोपचार रुग्णालय १० किलोमीटरहून जास्त अंतरावर आहे.
सर्वात जवळील दवाखाना ५ ते १० किलोमीटर अंतरावर आहे.
सर्वात जवळील पशुवैद्यकीय रुग्णालय  १० किलोमीटरहून जास्त अंतरावर आहे.
﻿गावात १ कुटुंबकल्याण केंद्र  आहे.

## वैद्यकीय सुविधा (अशासकीय) 
गावात २ एमबीबीएस पदवीधर वैद्यक व्यवसायी आहेत.

## पिण्याचे पाणी 
गावात शुद्धीकरण केलेल्या नळाच्या पाण्याचा पुरवठा आहे.
गावात नदी / कालव्याच्या पाण्याचा  पुरवठा आहे.

## स्वच्छता 
गावात गटारव्यवस्था उघडी आहे.

## संपर्क व दळणवळण 
गावात पोस्ट ऑफिस उपलब्ध नाही.

## बाजार व पतव्यवस्था 
गावात एटीएम नाही. सर्वात जवळील एटीएम १० किलोमीटरहून जास्त अंतरावर आहे.
गावात व्यापारी बँक नाही.सर्वात जवळील व्यापारी बँक १० किलोमीटरहून जास्त अंतरावर आहे.
गावात सहकारी बँक उपलब्ध आहे.
गावात शेतकी कर्ज संस्था उपलब्ध नाही.सर्वात जवळील शेतकी कर्ज संस्था १० किलोमीटरहून जास्त अंतरावर आहे.
गावात स्वयंसहाय्य गट उपलब्ध आहे.
गावात रेशन दुकान उपलब्ध आहे.
सर्वात जवळील मंडया / कायमचे बाजार ५ ते १० किलोमीटर अंतरावर आहे.
सर्वात जवळील आठवड्याचा बाजार ५ ते १० किलोमीटर अंतरावर आहे.
सर्वात जवळील कृषी उत्पन्न बाजार समिती  ५ ते १० किलोमीटर अंतरावर आहे.

## आरोग्य 
गावात एकात्मिक बाल विकास योजना (पोषण आहार केंद्र)  उपलब्ध नाही.

## वीज 
प्रतिदिवस २४ तासांचा वीजपुरवठा घरगुती वापरासाठी, शेतीसाठी व व्यापारी वापरासाठी उपलब्ध आहे.

## जमिनीचा वापर 
वारखंड ह्या गावात जमिनीचा वापर खालीलप्रमाणे होतो (हेक्टरमध्ये क्षेत्रफळ):
* बिगरशेती वापरात असलेली जमीन: १८९.२८
* लागवडीयोग्य पडीक जमीन: ३५४.५१
* पिकांखालची जमीन: ५८३.११
* एकूण कोरडवाहू जमीन: ४९३.४७
* एकूण बागायती जमीन: ८९.६४

## सिंचन सुविधा 
सिंचनाचे स्रोत खालीलप्रमाणे आहेत (हेक्टरमध्ये क्षेत्रफळ):
* इतर: ८९.६४

## उत्पादन 
वारखंड या गावी पुढील वस्तूंचे उत्पादन होते ( महत्त्वाच्या उतरत्या अनुक्रमाने): भात, देशी दारू,काजू, मिरची

वर्ग:गोव्यातील गावे
वर्ग:उत्तर गोवा जिल्ह्यातील गावे
वर्ग:पेडणे तालुक्यातील गावे

## संदर्भ आणि नोंदी
करसनदास मुळजी

**करसनदास मुळजी** (जन्म : २५ जुलै १८३२;   - २८ ऑगस्ट १८७५) हे एक भारतीय पत्रकार होते.  १८५७ च्या बंडानंतर थोड्याच दिवसात इंग्लंडला जाऊन तिथल्या प्रवासाच्या गुजरातीत केलेल्या वर्णनाकरता ते ओळखले जातात. हे त्यांचे पुस्तक १८६५ साली प्रकाशित झाले. या त्यांच्या प्रवासवर्णनाचा भास्कर हरी भागवत यांनी केलेला मराठी अनुवाद १८६५ साली इंग्लंडातील प्रवास या नावाखाली प्रसिद्ध झाला. हे मराठी भाषेतील पहिले प्रवासवर्णन म्हणले जाते. याशिवाय मुळजी “सत्यप्रकाश” (की सत्यार्थप्रकाश?) नावाचे नियतकालिक चालवीत असत. विधवा पुनर्विवाहाच्या समर्थनात व तत्कलीन संस्थानिकांच्या भ्रष्टाचाराविरुद्धदेखील मुळजी यांनी लिखाण केले आहे.

डॉ. अनिल अवचट यांनी आपल्या "संभ्रम' या पुस्तकात गुजराथमधील वल्लभ नावाच्या साधूंचा पुष्टीसंप्रदायची एक मनोरंजक हकीकत सांगितली आहे. हे वल्लभ साधू स्वतःस कृष्ण समजत आणि बायका स्वतःस राधा समजून सर्वतऱ्हेच्या क्रीडा ते करत. मोठमोठ्यांच्या बायका यांच्या नादी लागू लागल्या, तेव्हा इ.स. १८६२ च्या सुमारास करसनदास मुळजी यांनी आपल्या "सत्यार्थप्रकाश' या पत्रातून जोरदार टीका चालविली. तेव्हा वल्लभपंथी साधूंनी त्यांच्यावर खटला भरला. त्या खटल्यात  डॉ. भाऊ दाजी लाड यांची डॉक्टर म्हणून साक्ष झाली. वकिलाने त्यांना या साधूंना ओळखता का, असे विचारता ते म्हणाले, "होय. त्यांच्यावर औषधोपचार करण्यासाठी मी त्यांच्याकडे जात असतो.' "कोणत्या रोगासाठी?' असे विचारता, वैद्यकीय नीतिमत्तेमुळे त्यांनी उत्तर नाकारले. पण न्यायमूर्तींच्या सांगण्यावरून त्यांनी शेवटी सांगितले, "गुप्तरोगासाठी मी त्यांच्यावर उपचार करतो.'!!

करसनदास मुळजी यांच्या 'इंग्लडातील प्रवास' या पुस्तकाचा परिचय प्राचीन हिदू लोकांत प्रवासाची चाल या ठिकाणी सापडेल.

## माथेरानमधील ग्रंथालय
माथेरानला शतक महोत्सवी परंपरा असलेले करसनदास मुळजी म्युनिसिपल वाचनालय आहे.    

वर्ग:इ.स. १८३२ मधील जन्म
वर्ग:इ.स. १८७५ मधील मृत्यू
वर्ग:मराठी लेखक
चित्रपट मराठी

ही एक मराठी चित्रपट वाहिनी आहे, ज्यावरून नवे-जुने मराठी चित्रपट प्रसारीत केले जातात.

वर्ग:मराठी दूरचित्रवाहिन्या
अमरकोश

**अमरकोश** ऊर्फ नामलिंगानुशासन हा अमरसिंह कवीने तयार केलेला संस्कृत शब्दसंग्रह (thesaurus) आहे. इंग्रजीप्रमणेच संस्कृतमध्ये नामे पुल्लिंग, स्त्रीलिंग किंवा आणि नपुंसकलिंग यांपैकी एका वा अधिक लिंगांत असतात. या कोशात संस्कृतभाषेतील समानार्थी नामे त्यांच्या लिंगांसह येतात. ही नामे सुमारे १५०० श्लोकात रचली आहेत.

## रचनाविशेष 
अमरकोशाचे उद्दिष्ट समानार्थी नामांची शब्दांची माहिती देणे हे असल्याने ती माहिती देण्यासाठी समानार्थी शब्दांचे अर्थाच्या व लिंगाच्या आधारे गट करण्यात आले असून प्रत्येक गटातील शब्दांची लिंगे सांगण्यासाठी काही कॢप्त्या योजण्यात आल्या आहेत.
* सामान्यतः शब्दाच्या लिंगानुसार होणाऱ्या रूपभेदानुसार शब्द दिले आहेत. उदा० विसर्ग म्हणजे पुल्लिंग, आकारान्त म्हणजे स्त्रीलिंग आणि अनुस्वारान्त म्हणजे नपुंसकलिंग.
* काही ठिकाणी इतर शब्दाच्या साहचर्याने म्हणजे तो शब्द इतर कोणत्या शब्दांसोबत दिलेला आहे त्यानुसार त्या शब्दाचे लिंग कळते.
* काही ठिकाणी त्या शब्दाचे लिंग विशेषत्वाने शब्द वापरून स्पष्ट केले आहे.
लिंगांमधील भेद स्पष्ट करून सांगण्यासाठी क्रमाने येणाऱ्या शब्दांत द्वन्द्व समासाचा वा एकशेष वृत्तीचा वापर करण्यात आलेला नाही.

### शीर्षकांचा वापर 
संस्कृत भाषेतील जे शब्द तीनही लिंगांत वापरण्यात येतात त्यांचे स्पष्टीकरण देताना त्रिषु (तिन्हींत) असे पद वापरण्यात आले आहे. जे शब्द स्त्रीलिंगात आणि पुल्लिंगात अशा दोन्ही लिंगांत वापरण्यात येतात त्यांचे स्पष्टीकरण देताना द्वयोः असे पद वापरण्यात आले आहे. जिथे शब्द तिन्ही लिंगांपैकी दोन लिंगांत वापरण्यात येतो तिथे ज्यात तो वापरण्यात येत नाही त्याचे निषेधार्थक पद (उदा. अस्त्री = स्त्रीलिंगाव्यतिरिक्त) योजून स्पष्टीकरण देण्यात आले आहे. ज्यांच्या शेवटी तु हे पद येते किंवा ज्यांच्या सुरुवातीला अथ हे पद येते त्या शब्दांचा आधीच्या शब्दांच्या लिंगांशी संबंध नसतो.

### अमरकोशाचे विभाग 
अमरकोशाचे तीन विभाग आहेत. त्यांना काण्ड अशी संज्ञा आहे. 
# स्वर्गादिकाण्ड
# भूम्यादिकाण्ड
# सामान्यकाण्ड

## अमरकोशावरील टीकाग्रंथ 
अमरकोशावर ४०पेक्षा अधिक टीकाग्रंथ आहेत. उदा०
* अमरकोषपञ्जिका तथा पदार्थकौमुदी (नारायणशर्मा)
* अमरकोषमाला (परमानंद)
* अमरकोषव्याख्या (राघवेन्द्र)
* अमरकोषव्याख्या (रामशर्मा)
* अमरकोषोद्घाटन (अमर-कोष-उद्घाटन) - भट्टक्षीरस्वामी
* अमरकौमुदी (नायानंद रामचंद्र)
* अमरपदपरिज्ञात (मल्लिनाथ)
* अमरबोधिनी (मुकुन्दशर्मा)
* अमरविवेक (महेश्वर)
* अमरवृत्ति (रामस्वामी)
* काशिका (काशीनाथ)
* क्रियाकलाप (आशाधर)
* गुरुबालप्रबोधिनी (मञ्जुभट्ट)
* त्रिकाण्डचिंतामणि (रघुनाथ चक्रवर्ती)
* त्रिकाण्डविवेक (रामनाथ)
* बालबोधिनी (गोस्वामी)
* बुधमनोहर (महादेवतीर्थ)
* मुग्धबोध (भरतमल्लिक तथा भरतसेन)
* वैषभ्यकौमुदी (रामप्रसाद)
* व्याख्याप्रदीप (अच्युतोपाध्याय)
* व्याख्यासुधा अथवा रामाश्रमी(भानुजिदीक्षित द्वितीय)
* शब्दार्थसंदीपिका (नारायण विद्याविनोद)
* सारसुंदरी (मयुरेश विद्यालङ्कार)
* सुबोधिनी (नीलकंठ)
* (अपूर्ण यादी)

## लेखक 
असे म्हणतात की अमरसिंह कवी हा राजा चंद्रगुप्ताच्या नवरत्नांपैकी एक होता. हा राजा अमोघवर्षाच्या(?) काळात होता असे समजले जाते.https://en.wikipedia.org/wiki/Amarakosha/ref>

पुढील संस्कृत श्लोक वाचा -

**कवेरमरसिंहस्य कृतिरेषा सुनिर्मला।
**आच्चन्द्रतारकंस्थेयान्नामलिङ्गानुशासनम्॥

अर्थ- अमरसिंहकवीची सुनिर्मळ अशी ही कृती व्याकरणाच्या नियमांनी बद्ध व कायम टिकणारी आहे.

## अमरकोशाच्या मुद्रावृत्त्या 
## बाह्य दुवे
* इंटरनेट अर्काव्ह या संकेतस्थळावर उपलब्ध मूळ कोश

## संदर्भ
वर्ग:संस्कृत साहित्य
वर्ग:कोश साहित्य
गणेश देवी

डॉ. गणेश नारायणदास देवी (जन्म :१९५० भोर) हे एक भारतीय साहित्य समीक्षक आणि भाषाशास्त्रज्ञ आहेत. बडोद्याच्या भाषा संशोधन केंद्राचे ते संस्थापक अध्यक्ष आहेत.

डॉ. गणेश देवी हे बडोद्याच्या  सयाजीराव गायकवाड़ विद्यापीठात  इंग्रजीचे प्राध्यापक होते. डॉ. गणेश आणि  त्यांची पत्नी सुरेखादेवी 'भाषा' नावाची एक बिनसरकारी संस्था चालवतात. ही संस्था गुजरातमधील आदिवासी क्षेत्रात तेथील बोलीभाषांवर काम करते. 

भारतातील बोलींवर आणि जिवंत व नष्ट होत चाललेल्या ७८० भाषांवर संशोधन करून लिहिलेला गणेश देवी यांचा पीपल्स लिंग्विटिक सर्व्हे ऑफ इंडिया नावाचा ग्रंथ इ.स. २०१०मध्ये प्रसिद्ध झाला.

डॉ. गणेश देवी यांना त्यांच्या साहि‍त्‍यातील आणि शिक्षणक्षेत्रातील कामगिरीसाठी इ.स. २०१४ साली पद्मश्री प्रदान झाली.

३-४ एप्रिल २०१६ या काळात पंजाबातील घुमान येथे होणाऱ्या बहुभाषिक घुमान साहित्य संमेलनाचे ते अध्यक्ष आहेत.

## डॉ. गणेश देवी यांचे साहित्य
* आदिवासी जाणे छे (गुजराती)
* ऑफ मेनी हीरोज (इंग्रजी, १९९७)
* आफ्टर ॲम्नेसी ((इंग्रजी, १९९२)
* इंडिया बिटवीन ट्रॅडिशन अँड मॉडर्निटी (इंग्रजी, १९९७)
* इंडियन लिटररी क्रिटिसिझम : थिअरी ॲनड इंटरप्रिटेशन (इंग्रजी, २००२)
* इन ॲनदर टंग (इंग्रजी, २०००)
* की वर्ड्‌ज : ट्रुथ (इंग्रजी)
* क्रिटिकल थॉट (इंग्रजी, १९८७)
* दि जी.एन. देवी रीडर (इंग्रजी, २००९)
* ए नॉमॅड कॉल्ड थीफ (इंग्रजी, २००६)
* पीपल्स लिंग्विटिक सर्व्हे ऑफ इंडिया (२०१०)
* पेन्टेड वर्ड्‌ज : ॲन ॲन्थॉलॉजी ऑफ ट्रायबल लिटरेचर (इंग्रजी, २००२)
* वानप्रस्थ (मराठी)

   
    

वर्ग:इ.स. १९५० मधील जन्म
वर्ग:भारतीय भाषाशास्त्रज्ञ
वर्ग:पद्मश्री पुरस्कारविजेते
वर्ग:पुरुष चरित्रलेख
यशवंत गोसावी

**यशवंत गोसावी** (२८ ऑक्टोबर १९८८- ) हे मराठी व्याख्याते आहेत. यांनी महाराष्ट्र, गुजरात ,कर्नाटक आणि गोवा येथे व्याख्याने दिली आहेत. यांचे मूळ गाव नाशिक जिल्ह्यातील देवळा तालुक्यातील माळवाडी हे असून ते पुणे येथे स्थायिक आहेत. यशवंत गोसावी यांची पाच पुस्तके प्रकाशित आहेत .
किसान युवा क्रांती संघटनेचे ते संस्थापक आहेत. या संघटनेच्या माध्यमातून शेतकरी चळवळीसाठी काम करत आहेत.

हे *शिवनिश्चल सेवाभावी ट्रस्ट* नावाची संस्था देखील चालवतात. हा ट्रस्ट आत्महत्याग्रस्त शेतकरी कुटुंब, अनाथ मुले आणि असहाय्य वृद्धांना आधार देण्याचे काम करतो. या ट्रस्टच्या माध्यमातून शंभर पेक्षा जास्त अनाथ मुलांचा सांभाळ केला जातो 

यशवंत गोसावी त्यांची 2012 साली महाराष्ट्र शासनाने पाठ्यपुस्तक निर्मिती आणि संशोधन महामंडळावर केली. 

त्यांना महंत गौरव,सह्याद्री गौरव, मराठा भूषण इत्यादी पुरस्कारांनी गौरविण्यात आले आहे....

महाराष्ट्रातील तरुण शेतकरीपुत्रांच्या गळ्यातील ताईत असणारे यशवंत गोसावी सातत्याने शेतकरी चळवळ उभी रहावी यासाठी प्रयत्न करताना दिसतात

## पुस्तके
*शिवरायांचे पराक्रमी वारसदार
* कसे होते आमचे संभाजीराजे... 
* यशोगाथा 
*कर्तृत्वगाथा
*...आणि विचारांचा मुडदा पडला
*शिवराज्याभिषेक :एक जळजळीत वास्तव

वर्ग:इ.स. १९८६ मधील जन्म
वर्ग:चित्र हवे
नाहूर रेल्वे स्थानक

**नाहूर** हे मुंबईच्या मध्य रेल्वे उपनगरीय मार्गावरील एक स्थानक आहे.

## रेल्वे सेवा 
नाहूर स्थानकावर केवळ मंदगतीच्या लोकल गाड्या थांबतात. जलद गाड्या येथे थांबत नाहीत.

वर्ग:मुंबई उपनगरी रेल्वे स्थानके
उगवे

**उगवे** हे उत्तर गोवा जिल्ह्यातल्या पेडणे तालुक्यातील ३४३.२६ हेक्टर क्षेत्राचे गाव आहे.
## भौगोलिक स्थान व लोकसंख्या 
उगवे हे उत्तर गोवा जिल्ह्यातल्या पेडणे तालुक्यातील ३४३.२६ हेक्टर क्षेत्राचे गाव असून २०११ च्या जनगणनेनुसार ह्या गावात २३४ कुटुंबे व एकूण ११३३ लोकसंख्या आहे. ह्याच्या सर्वात जवळचे शहर पेडणे ८ किलोमीटर अंतरावर आहे.  यामध्ये ५८५ पुरुष आणि ५४८ स्त्रिया आहेत. यामध्ये अनुसूचित जातीचे लोक ६१ आहेत.ह्या गावाचा जनगणना स्थल निर्देशांक ६२६६४४  आहे.

## साक्षरता 
* एकूण  साक्षर  लोकसंख्या: ९२४
* साक्षर पुरुष लोकसंख्या: ५०९ (८७.०१%)
* साक्षर स्त्री लोकसंख्या: ४१५ (७५.७३%)

## शैक्षणिक सुविधा 
﻿गावात १ शासकीय पूर्व-प्राथमिक शाळा आहे. 
﻿गावात १ शासकीय प्राथमिक शाळा आहे. 
﻿गावात १ शासकीय कनिष्ठ माध्यमिक शाळा आहे. 
सर्वात जवळील माध्यमिक शाळा तोरशे येथे ५ किलोमीटरहून कमी अंतरावर आहे.
सर्वात जवळील उच्च माध्यमिक शाळा पेडणे येथे ५ ते १० किलोमीटर अंतरावर आहे.
सर्वात जवळील पदवी महाविद्यालय पेडणे ग्रामीण येथे ५ ते १० किलोमीटर अंतरावर आहे.
सर्वात जवळील अभियांत्रिकी महाविद्यालय  बांदोडा येथे  १० किलोमीटरहून जास्त अंतरावर आहे.
सर्वात जवळील वैद्यकीय महाविद्यालय बांबोळी येथे १० किलोमीटरहून जास्त अंतरावर आहे.
सर्वात जवळील व्यवस्थापन संस्था पेन्हा-दि फ्रॅन्का येथे १० किलोमीटरहून जास्त अंतरावर आहे.
सर्वात जवळील पॉलिटेक्निक पणजी येथे १० किलोमीटरहून जास्त अंतरावर आहे.
सर्वात जवळील व्यावसायिक प्रशिक्षण शाळा तुये येथे १० किलोमीटरहून जास्त अंतरावर आहे.
सर्वात जवळील अनौपचारिक प्रशिक्षणकेंद्र पेडणे येथे ५ ते १० किलोमीटर अंतरावर आहे.
सर्वात जवळील अपंगांसाठी खास शाळा पेन्हा-दि फ्रॅन्का येथे १० किलोमीटरहून जास्त अंतरावर आहे.
 
## वैद्यकीय सुविधा (शासकीय) 
सर्वात जवळील सामूहिक आरोग्य केंद्र १० किलोमीटरहून जास्त अंतरावर आहे.

## वैद्यकीय सुविधा (अशासकीय) 
गावात १ एमबीबीएस पदवीधर वैद्यक व्यवसायी आहे.

## पिण्याचे पाणी 
गावात शुद्धीकरण केलेल्या नळाच्या पाण्याचा पुरवठा आहे.
गावात न झाकलेल्या विहिरीच्या पाण्याचा पुरवठा आहे.

## स्वच्छता 
गावात गटारव्यवस्था उघडी आहे.
सांडपाणी थेट जलस्रोतांमध्ये सोडले जाते.
गावात सार्वजनिक स्वच्छता गृह उपलब्ध नाही.

## संपर्क व दळणवळण 
गावात पोस्ट ऑफिस उपलब्ध नाही.
गावाचा पिन कोड ४०३५१२ आहे.

## बाजार व पतव्यवस्था 
गावात एटीएम उपलब्ध नाही.

## आरोग्य 
गावात एकात्मिक बाल विकास योजना (पोषण आहार केंद्र)  उपलब्ध नाही.

## वीज 
गावात घरगुती व व्यापारी वापरासाठी प्रतिदिनी २४ तास आणि शेतीसाठी १२ तास वीजपुरवठा होतो.

## जमिनीचा वापर 
उगवे ह्या गावात जमिनीचा वापर खालीलप्रमाणे होतो (हेक्टरमध्ये क्षेत्रफळ):
* बिगरशेती वापरात असलेली जमीन: ४७.४६
* लागवडीयोग्य पडीक जमीन: ७८.४२
* पिकांखालची जमीन: २१७.३८
* एकूण कोरडवाहू जमीन: १९८.३५
* एकूण बागायती जमीन: १९.०३

## सिंचन सुविधा 
सिंचनाचे स्रोत खालीलप्रमाणे आहेत (हेक्टरमध्ये क्षेत्रफळ):
* इतर: १९.०३

## उत्पादन 
उगवे या गावी पुढील वस्तूंचे उत्पादन होते ( महत्त्वाच्या उतरत्या अनुक्रमाने): भात, काजू, फ्लॉवर भाजी 

वर्ग:गोव्यातील गावे
वर्ग:उत्तर गोवा जिल्ह्यातील गावे
वर्ग:पेडणे तालुक्यातील गावे

## संदर्भ आणि नोंदी
वडगाव रेल्वे स्थानक

**वडगाव रेल्वे स्थानक** हे एक पुणे जिल्ह्यातील रेल्वे स्थानक आहे.

या स्थानकाला दोन फलाट आहेत. लोकल रेल्वेच्या सगळ्या गाड्या येथे थांबतात. याशिवाय पुणे-कर्जत पॅसेंजर, मुंबई-साईनगर शिर्डी फास्ट पॅसेंजर, मुंबई-विजापूर फास्ट पॅसेंजर येथे थांबतात.

## हे सुद्धा पहा 
* वडगाव (मावळ)

## संदर्भ आणि नोंदी 
वर्ग:पुणे जिल्ह्यामधील रेल्वे स्थानके
वर्ग:पुणे उपनगरी रेल्वे
तिसवाडी तालुका

'''तिसवाडी हा गोवा राज्यातील उत्तर गोवा जिल्ह्यातला तालुका आहे. या तालुक्यात खालील गावे व शहरांचा समावेश होतो.

वर्ग:गोवा
वर्ग:गोवा राज्यातील तालुके
वर्ग: उत्तर गोवा जिल्ह्यातील तालुके
जनार्दन परब

**जनार्दन परब** (इ.स. १९४५; २ एप्रिल. इ.स. २०१६ :मुंबई, महाराष्ट्र) हे एक मराठी नाट्य-चित्र अभिनेते आणि दिग्दर्शक होते. 

परब यांचे बालपण कोकणात गेल्यावर महाविद्यालयीन शिक्षण आणि नोकरीसाठी ते मुंबईला आले.  तरुण वयातच ते एकांकिका व प्रायोगिक नाटकांशी जोडले गेले. यात त्यांना विजया मेहता व इतर नटांनी मदत केली.

त्यांनी अनेक दूरचित्रवाणी मालिकांत आणि हिंदी-मराठी चित्रपटांत भूमिका केल्या आहेत. त्यांची अभिनयाची कारकीर्द ४० वर्षांची होती. 

## अभिनय असलेली मराठी नाटके
* अजब न्याय वर्तुळाचा
* अवध्य
*  नकटीच्या लग्नाला
*  काका किशाचा,
*  मुद्रा राक्षस
*  रात्र थोडी सोंगं फार
*  संगीत विद्याहरण
*  हमिदाबाईची कोठी

## अभिनय आणि दिग्दर्शन असलेली मालवणी नाटके
* कबूतरखाना
* धुमशान
* नशीबवान धाव खावचो

## दिग्दर्शन असलेले मराठी चित्रपट
*  कुलस्वामिनी तुळजाभवानी
*  गंमत जंमत
*  नवरी मिळे नवऱ्याला
*  माझा पती करोडपती

## अभिनय असलेले हिंदी-(मराठी) चित्रपट
* आकांक्षा
* उडान
* ऐलान
* कसम
* क्रांतिवीर
* गंमत जंमत (मराठी)
* गुलाम
* गोष्ट एका जप्‍तीची (मराठी दूरचित्रवाणी नाटक)
* चायना गेट
* छावणी (मराठी)
* जिद्दी
* टपाल (मराठी)
* दरार
* नवरी मिळे नवऱ्याला (मराठी)
* नायक
* बंट्या टेलीव्हिजन (मराठी दूरचित्रवाणी मालिक)
* बाजीगर
* मुंगळा (मराठी)
* मुझे कितना प्यार हैं तुमसे
* मृत्युदाता
* शिकारी : दि हंटर
* सिंड्रेला (मराठी)

## पुरस्कार
* कॉलेज साहित्य पुरस्कार
* नटवर्य केशवराव दाते पुरस्कार, २००८
* शंकर घाणेकर पुरस्कार
वर्ग:मराठी अभिनेते
वर्ग:इ.स. २०१६ मधील मृत्यू
सूझन रूडॉल्फ

**सूझन रूडॉल्फ** (१९३० - २०१५) या एक अमेरिकन लेखिका होत्या. भारतीय संस्कृती हा त्यांच्या अभ्यासाचा विषय होता. भारतावर त्यांनी लिहीलेल्या *द मॉडर्निटी ऑफ ट्रेडिशन* हे पुस्तक प्रसिद्ध आहे. रूडॉल्फ यांचा जन्म जर्मनीतल्या मानहाइम शहरात झाला. त्या शिकागो व जयपूरला राहत असत. त्यांना २०१४ मध्ये पद्मभूषण पुरस्कार देण्यात आला.

वर्ग:इंग्लिश लेखक
वर्ग:पद्मभूषण पुरस्कारविजेते
वर्ग:इ.स. १९३० मधील जन्म
वर्ग:इ.स. २०१५ मधील मृत्यू
वर्ग:स्त्री चरित्रलेख
वर्ग:अमेरिकन महिला 
वर्ग:लेखिका
पोप ऑनरियस चौथा

**पोप ऑनरियस चौथा** (इ.स. १२१०:रोम, इटली - ३ एप्रिल, इ.स. १२८७:रोम, इटली) हा तेराव्या शतकातील पोप होता. हा २ एप्रिल, इ.स. १२८५ ते मृत्यूपर्यंत पोपपदी होता.

याचे मूळ नाव *ज्याकोमो साव्हेली* होते.

ऑनरियस ०४
ऑनरियस ०४
वर्ग:इ.स. १२१० मधील जन्म
वर्ग:इ.स. १२८७ मधील मृत्यू
वर्ग:पुरुष चरित्रलेख
शिवमहिम्न स्तोत्र

इवलेसे|उजवे|भगवान शंकर
श्री शिव महिम्न स्तोत्र हे भगवान शंकराचे एक प्रमुख स्तोत्र आहे. हे स्तोत्र मूळ संस्कृत भाषेमध्ये आहे. पुष्पदंत नावाच्या एका गंधर्वाने हे स्तोत्र रचल्याची आख्यायिका आहे. या स्तोत्रामध्ये एकूण ४३ श्लोक आहेत. त्यापैकी ३१ श्लोक शिवस्तुती असून पुढील फलश्रुती आहे. 

## आख्यायिका 
पुष्पदंत नावाचा गंधर्व प्रतिदिन एका राजाच्या बागेतून फुले चोरून नेत होता. राजाला चोराचा पत्ता लागत नव्हता म्हणून त्याला वाटले कि कोणीतरी गुप्त शक्ती असणारा चोर असावा. तो राजा हा शिवभक्त होता. चोराची शक्ती नाश पावावी म्हणून राजाने बागेमध्ये शिवनिर्माल्य टाकला. तेव्हा त्या निर्माल्याचे उल्लंघन झाल्याने पुष्पदंतची शक्ति नाश पावली. तेव्हा त्याच्या लक्षात आल्यावर त्याने शंकराच्या कृपेकरिता हे स्तोत्र रचले. या कथेचा श्लोक ३७ मध्ये उल्लेख आहे.

वर्ग:स्तोत्रे
पूजा देशमुख

**सौ. पूजा पुष्कराज देशमुख** (- ५ ऑक्टोबर,इ.स. १९७२) या महाराष्ट्रातील एक प्रथितयश कीर्तनकार आहेत. नारदीय व राष्ट्रीय कीर्तनकार  ह.भ.प.कै. ओतुरकरबुवा (प्र. दा. राजर्षि) हे सौ. देशमुख यांचे श्रद्धास्थान व प्रेरणास्थान आहे.

कै. ओतुरकर बुवा यांच्याकडून अनुग्रहित असलेल्या पूजा ताईंचे माहेर कीर्तनकार घराणे आहे. 
कै. गोपीचंदबुवा कुलकर्णी (बोरकर) यांच्या त्या नात आहेत. गोपीचंदबुवा हे बोरकर घराण्यातले बाराव्या कीर्तनकार पिढीतले हरदास होत. 

प्रसिद्ध कीर्तनकार ओतुरकरबुवा (प्र. दा. राजर्षि) हे त्यांचे आतेसासरे होत. 
 

सौ. देशमुख, पुणे या सामाजिक, पौराणिक, ऐतिहासिक तसेच राष्ट्रीय विषयांवर कीर्तन करतात. महाराष्ट्र व महाराष्ट्राबाहेरही त्या कीर्तनसेवा रुजू करतात. त्यांची ५०० पेक्षा जास्त कीर्तनपुष्पे रुजू झालेली आहेत. 

त्यांची कीर्तन पद्धत ही 'नारदीय कीर्तन' आहे. 

पूजाताई देशमुख या वाणिज्य पदवीधर (बी. कॉम.) आहेत. त्यांचे कीर्तनाचे शिक्षण खालीलप्रमाणे आहे.
* वासंतिक वर्ग पंचवार्षिक अभ्यासक्रम, तसेच कीर्तन विशारद हा ३ वर्षाचा पदवी अभ्यासक्रम. (श्री. हरिकीर्तनोत्तेजक सभा, पुणे. ) सन २००४ - २००९.
* कवि कुलगुरू कालिदास संस्कृत विद्यापीठ, रामटेक, (नागपूर) येथील कीर्तन शास्त्र - बी.ए. सन २००९ - २०११

## पुरस्कार 
* ***कीर्तन सौदामिनी**, पैठण,* २००८
* ***कीर्तन रत्नावली**,श्री हरिकीर्तनोत्तेजक संस्था (नारद मंदिर), सदाशिव पेठ, पुणे * २०१६

वर्ग:कीर्तन
पारमार्थिक विरह

अद्वैत वेदान्तानुसार आपणा सर्वांमध्ये एकच आत्मतत्त्व आहे. पण आपण स्वतःला एका शरीरापुरतेच मर्यादित समजतो. ज्यावेळी इतर सर्व प्राणिमात्रांबद्दल आपल्याला स्वतःइतकीच आत्मीयता वाटू लागेल, ''हे विश्वचि माझे घर" वाटू लागेल त्यावेळी त्या आत्मतत्त्वाचा आपणास अनुभव येऊ लागेल. मग स्वार्थ, क्रोधादी विकार उरणारच नाही कारण हे विकार संकुचितपणामुळेच निर्माण होतात. पण अशी सर्व प्राणिमात्रांबद्दल आत्मीयता वाटू लागण्याची इच्छा उत्पन्न कधी होईल? ही इच्छा उत्पन्न होणे, हेच फार मोठे साध्य आहे. "बहुता सुकृताची जोडी । तरी विठ्ठली आवडी ।. " असे श्रीसंत ज्ञानेश्वरमहाराज म्हणतात. विठ्ठलाबद्दल म्हणजेच सर्वात्मक आत्मतत्त्वाबद्दल आवड निर्माण होणे, यासाठी मोठे पुण्य लागते. जेव्हा अशी आवड माझ्या मनात निर्माण होत नाहीय, माझ्या संकोचितपणाबद्दल म्हणजे शरीरापुरतेच स्वतःचे अस्तित्त्व मानण्याबद्दल मला काहीही खंत वाटत नाहीय, याविषयी टोचणी निर्माण होणे, ही पारमार्थिक विरहाची सुरुवात होय. व्यावहारिक दृष्ट्यासुद्धा जो फक्त स्वतःपुरते बघतो, तो अप्रिय ठरतो. त्याला सर्व सुखाची साधने ही फक्त आपल्यालाच मिळावी, असे वाटते, त्यासाठी तो विहित मार्गाबरोबर अविहित मार्गाचाही अवलंब करण्यास तयार होतो. अर्थातच स्वार्थ बोकाळून भ्रष्टाचार वाढतो. पण जो स्वतःच्या सुखाबरोबर इतरांच्याही सुखाचा विचार करतो, तो सर्वांना हवहवासा वाटतो. खरे तर सुखाची साधने का मिळवायची, आनंदासाठीच ना, हा आनंद संकोचित वृत्तीच्या माणसाला उपभोगताच येत नाही, जो सगळ्यांसाठी झटतो, त्याला शोधत समाधान येते. याचाच अर्थ असा की सर्वात्मकतेतच खरा आनंद आहे. म्हणून सर्वात्मक परमेश्वर आनंदमय आहे. तर या परमेश्वराशी एकरस होण्याची ओढ निर्माण होणे, आपल्याला तसे अजून एकरस होता येत नाहीय, याबद्दल अतिशय वाईट वाटणे, हाच पारमार्थिक विरह होय.
श्रीतुकोबाराय म्हणतात, "ऐसे भाग्य कै लाहता होईन । अवघे देखे जन ब्रह्मरूप ।। " सर्व लोकांमध्ये ते एकच आत्मतत्त्व भरलेले मला कधी जाणवेल, याविषयी प्रचंड ओढ लागलेले तुकोबा पारमार्थिक विरहाने नुसते तळमळत होते. प्रत्येक संत या पारमार्थिक विरहात होरपळूनच संतपदास पोचले आहेत. जेव्हा त्यांना खरेच सर्वांमधल्या एकात्मतेची अनुभूती येते, तेव्हा त्यांची ही विरहावस्था संपून आत्यंतिक आनंद प्राप्त होतो. सर्वात्मक परमेश्वराशी ते एकरूप होतात.
  आपल्याला अशा संतपदास जरी पोचता आले नाही, तरी निदान आपल्यात असलेल्या आप्पलपोटेपणाची तरी खंत वाटावी, हा पारमार्थिक विरहाचा पहिला टप्पा मानता येईल!
                                                                                                                                        -- अनुराधा
कुंदापूर

**कुंदापूर** हे भारताच्या कर्नाटक राज्याच्या उडुपी जिल्ह्यातील कुंदापूर तालुक्याचे मुख्यालय व एक नगर आहे. हे गाव अरबी समुद्राच्या किनाऱ्यावर मंगळूरच्या १५० किमी उत्तरेस स्थित आहे. येथील कुंदेश्वर मंदिरावरून ह्या गावाचे नाव कुंदापूर असे पडले आहे.

कुंदापूर राष्ट्रीय महामार्ग १७ वर स्थित असून ते कोकण रेल्वेवरील एक स्थानक आहे. मत्स्यगंधा एक्सप्रेस, नेत्रावती एक्सप्रेस, मंगला लक्षद्वीप एक्सप्रेस इत्यादी रोज धावणाऱ्या गाड्यांचा येथे थांबा आहे.

वर्ग:उडुपी जिल्हा
वर्ग:कर्नाटकमधील गावे
रायझिंग पुणे सुपरजायंट

**रायझिंग पुणे सुपरजायंट** (Rising Pune Supergiant) हा पुणे शहरामधील एक व्यावसायिक क्रिकेट  संंघ आहे. २०१५ साली स्थापन झालेला हा संंघ भारताच्या इंडियन प्रीमियर लीग ह्या ट्वेन्टी-२० स्पर्धेत खेळतो. अवैध सट्टाबाजीमध्ये सहभाग घेतल्याच्या आरोपावरून बी.सी.सी.आय.ने चेन्नई सुपरकिंग्स व राजस्थान रॉयल्स ह्या दोन संघांना २ वर्षांसाठी आय.पी.एल.मधून निलंबित केले व त्यांच्या जागेवर गुजरात लायन्स व रायझिंग पुणे सुपरजायंट ह्या दोन नव्या क्लबांची स्थापना करण्यात आली.

पुण्याजवळील गहुंजे येथील महाराष्ट्र क्रिकेट असोसिएशन स्टेडियम हे रायझिंग पुणे सुपरजायंटचे गृह-मैदान आहे. परंतु २०१६ साली महाराष्ट्रात भीषण दुष्काळ पडल्याच्या पार्श्वभूमीवर मुंबई उच्च न्यायालयाने २०१६ इंडियन प्रीमियर लीगचे महाराष्ट्रातील सर्व सामने राज्याबाहेर हलवण्याचा निर्णय दिला. ह्या कारणास्तव रायझिंग पुणे सुपरजायंट्सचे सर्व यजमान सामने विशाखापट्टणमच्या डॉ. वाय.एस. राजशेखर रेड्डी एसीए-व्हिडीसीए क्रिकेट मैदान येथे हलवण्यात आले. रायझिंग पुणे सुपर जायंट या संघाने २०१७ मधील आय .पी .एल .चे उपविजेते पद पटकावले होते .

## संदर्भ 
## बाह्य दुवे 
* अधिकृत संकेतस्थळ 


वर्ग:भारतातील क्रिकेट संघ
वर्ग:भारतीय प्रीमियर लीगमधील भूतपूर्व संघ
वर्ग:पुण्यामधील खेळ
पनामा पेपर्स

पनामातील मोझॅक फोन्सेका या कायदेविषयक कंपनीशी संबंधित १.१५ कोटी गुप्त कागदपत्रे आंतरराष्ट्रीय पातळीवर काम करणाऱ्या शोधपत्रकारांच्या एका जागतिक गटाने **पनामा पेपर्स** या नावाने उघड केली आहेत. या कागदपत्रांमध्ये २,१४,००० पेक्षा जास्त ऑफशोअर कंपन्यांबद्दलची विस्तृत माहिती आहे, ज्यामध्ये त्यांचे भागधारक आणि संचालकांची माहितीसुद्धा आहे. यामध्ये जे या कंपन्यांचे भागधारक आणि संचालक आहेत अशा अर्जेंटिना, आइसलॅंड, सौदी अरेबिया, युक्रेन, संयुक्त अरब अमिराती या देशातील सध्या सत्तेत असणाऱ्या राजकारण्यांची नावे आहेत. त्याचबरोबर इतर ४०हून अधिक देशातील बडे नेते, सरकारी अधिकारी, जवळचे नातेवाईक, जवळचे सहकारी, विविध सरकारांचे प्रमुख आणि उद्योगपतींची नावे आहेत, ज्यामध्ये ब्राझील, चीन, पेरु, फ्रान्स, भारत, मलेशिया, मेक्सिको, पाकिस्तान, इंडोनेशिया, रशिया, दक्षिण आफ्रिका, स्पेन, सिरिया आणि युनायटेड किंग्डम या देशांचा समावेश आहे. या कंपनीच्या सेवांमध्ये विदेशातील अंतर्भूत कंपन्या, ऑफशोअर कंपन्यांचे व्यवस्थापन, मालमत्तेचे व्यवस्थापन यांचा समावेश होतो. या कंपनीची जगभरात ४० कार्यालये असून ५०० कर्मचारी आहेत. ही कंपनी जवळपास ३ लाख कंपन्यांसाठी काम करते आणि त्यातील बहुतेक कंपन्या युनायटेड किंग्डम मध्ये आहेत किंवा तिथल्या आयकर विभागाच्या कार्यकक्षेतील आहेत.

## कागदपत्रांमधील नावे 
या कागदपत्रांमध्ये जगातील एकूण १४० व्यक्तींनी पनामात आर्थिक व्यवहार केल्याचे दिसून आले आहे. त्यामध्ये जागतिक राजकारणी, उद्योगपती, व्यावसायिक, चित्रपट कलावंत, खेळाडू आणि अनेक बडय़ा असामींची नावे आहेत. त्यांनी आपली मालमत्ता लपवण्यासाठी, कर चुकवण्यासाठी आणि अन्य लाभांसाठी पनामा, ब्रिटिश व्हर्जिन आयलंड्स, जर्सी, बहामा आणि सेशल्स बेटे अशा कर नंदनवन म्हणून ओळखल्या जाणाऱ्या प्रदेशांमध्ये स्थापन केलेल्या कंपन्यांच्यामार्फत मोठय़ा प्रमाणात पैसा फिरवला असे या कागदपत्रांमधून समोर येत आहे.

अर्जेंटिनाचे सद्य राष्ट्राध्यक्ष मॉरिशिओ माक्रि, आंतरराष्ट्रीय फुटबॉल संघटनेच्या (फिफा) नीतिमत्ता समितीचे सदस्य, फिफाचे माजी उपाध्यक्ष, संयुक्त अरब अमिरातीचे राष्ट्राध्यक्ष खलिफा बिन झायेद अल नह्यान, युक्रेनचे राष्ट्राध्यक्ष पेट्रो पोरोशेन्को, सौदी अरेबियाचा राजा सलमान, आइसलॅंडचे पंतप्रधान सिगमुंदूर डेव्हि गुनालॉगसन यांची नावे आहेत.

त्याचबरोबर यामध्ये चीनचे राष्ट्राध्यक्ष शी जिनपिंग यांचा मेहुणा, ब्रिटनचे पंतप्रधान डेव्हिड कॅमेरॉन यांचे वडील, मलेशियाचे पंतप्रधान नजिब रझाक यांचा मुलगा, पाकिस्तानचे पंतप्रधान नवाज शरीफ यांची मुले, अझरबैजानचे राष्ट्राध्यक्ष इल्हाम अलियेव यांचे कुटूंबीय, दक्षिण आफ्रिकेचे राष्ट्राध्यक्ष जॅकॉब झुमा यांचा पुतण्या, कझाकस्तानचे राष्ट्राध्यक्ष नुरसुलतान नझरबायेव यांचा नातू, मोरोक्कोचा राजा मोहम्मद सहावा याची स्वीय सचिव आणि मेक्सिकोचे राष्ट्राध्यक्ष एनरिके पेना निटो यांचा आवडता कंत्राटदार या सर्वांची यामध्ये नावे आहेत.

### भारतीयांची नावे 
जवळपास ५०० भारतीयांची नावे पनामा पेपर्समध्ये नमूद केलेल्या कंपन्यांशी निगडित असल्याचे दिसून आले आहे. तर २३४ भारतीयांनी आपली पारपत्रे (पासपोर्ट) मोझॅक फोन्सेकाकडे कंपन्यांच्या स्थापनेसाठी आणि अन्य व्यवहारांसाठी आवश्यक दस्तावेज म्हणून जमा केल्याचे आढळले आहे. अभिनेते अमिताभ बच्चन, ऐश्वर्या राय बच्चन, डीएलएफचे मालक के. पी. सिंग, इंडियाबुल्सचे मालक समीर गेहलोत, गुंड इकबाल मिर्ची, शिशीर बाजोरिया, अनुराग केजरीवाल, विनोद अदानी यांच्यासह अनेकांचा समावेश आहे. तसेच भारताने विकत घेतलेल्या संरक्षण सामग्रीसाठी युरोपातील कंपनीने भारतीय एजंटना कसे पैसे दिले याचाही त्यात उल्लेख आहे.

## संदर्भ 
वर्ग:घोटाळे
वर्ग:पत्रकारिता
वर्ग:भ्रष्टाचार
विराट कोहलीच्या आंतरराष्ट्रीय शतकांची यादी

[इवलेसे|[विराट कोहली. चित्र:२०१६]]
इवलेसे|२०१५ मधील एका सामन्यात

विराट कोहली हा एक भारतीय क्रिकेट खेळाडू असून सध्या तो भारतीय क्रिकेट संघाचा कसोटी कर्णधार आहे. उजव्या हाताने भारताच्या वरच्या फळीत खेळणाऱ्या विराट कोहलीने फेब्रुवारी 2019 पर्यंत आंतरराष्ट्रीय क्रिकेट मध्ये 64 शतके झळकावली आहेत. त्यामध्ये 39 आंतरराष्ट्रीय एकदिवसीय शतके आणि 25 कसोटी शतके आहेत. २०१३ मध्ये वेस्ट इंडीजचा माजी क्रिकेट खेळाडू व्हिव्ह रिचर्ड्स त्याच्या मुलाखतीत कोहलीबाबत म्हणतो की ह्याची फलंदाजी मला माझी आठवण करून देते.

कोहलीने त्याचे एकदिवसीय पदार्पण ऑगस्ट २००८ मध्ये श्रीलंकेविरुद्ध केले, ऑस्ट्रेलियाचा माजी क्रिकेट खेळाडू डीन जोन्स कोहलीच्या ह्या खेळीबद्दल म्हणतो "ही एकदिवसीय क्रिकेटमधील एक सर्वोत्तम खेळी आहे". कोहलीने २०१२ आशिया चषकाच्या पाकिस्तान विरूद्धच्या सामन्यात त्याची सर्वोच्च १८३ धावांची खेळी केली. त्यामुळे भारताने पाकिस्तानचे ३३० धावांचे आव्हान यशस्वीपणे पार केले आणि कोहलीला सामनावीराचा पुरस्कार मिळाला. यानंतर २०१३ मध्ये त्याने, वेस्ट इंडीज मध्ये त्रिकोणी मालिका खेळताना कर्णधार म्हणून त्याचे पहिले शतक झळकावले. ऑक्टोबर २०१३ मध्ये ऑस्ट्रेलियाविरुद्ध कोहलीने दुसऱ्या डावात फलंदाजी करताना दोन शतके झळकावली. त्यापैकी ५२ चेंडूतील नाबाद १०० धावांचे पहिले शतक हे भारतातर्फे सर्वात जलद एकदिवसीय शतक आहे. नंतरचे ६१ चेंडूंतील शतक हे भारतातर्फे तिसरे सर्वात जलद शतक आहे.  त्याच्या २५ एकदिवसीय शतकांमधील १५ शतके दुसऱ्या डावात आली आहेत. यापेक्षा जास्त दुसऱ्या डावातील शतकांचा विक्रम सचिन तेंडूलकरच्या नावे आहे (१७ शतके). आणि त्याने केलेल्या शतकांपैकी भारताने फक्त दोन एकदिवसीय सामने गमावले आहेत. मार्च २०१६ पर्यंत २५ एकदिवसीय शतके करून, सर्वाधिक शतके करणाऱ्या फलंदाजांच्या यादीत तो चवथ्या क्रमांकावर आहे आणि पहिल्या पाचातील तो एकमेव फलंदाज सध्या कार्यरत आहे.
अल्ट=विराट कोहली|इवलेसे|कोहली एका जाहिरात कार्यक्रमामध्ये, २०१०
२०११ मध्ये वेस्ट इंडीजविरुद्ध कसोटी पदार्पण केल्यानंतर त्यास मालिकेमध्ये त्याची कर्णधार म्हणून नेमणूक करण्यात आली होती आणि कर्णधार म्हणून पहिल्या तीन डावांत शतके करणारा तो पहिला क्रिकेट खेळाडू ठरला. कसोटी मधील त्याची ११ पैकी ८ शतके ही भारताबाहेर केलेली आहेत. २०१० मध्ये आंतरराष्ट्रीय ट्वेंटी२० मध्ये त्याने अजून पर्यंत शतक केलेले नाही; त्याच्या टी२० मधील सर्वात जास्त धावा ऑस्ट्रेलियाविरुद्ध ९० आहेत.

## सूची
, येथे कोहलीने कारकिर्दीतील सर्वोच्च धावा केल्या|alt=शेर-ए-बांगला मैदान]]

## कसोटी शतके
## एकदिवसीय शतके
## संदर्भ आणि नोंदी

वर्ग:विराट कोहली
वर्ग:याद्या
वर्ग:लाल दुवे असणारे लेख
वर्ग:लाल वर्ग असणारे लेख
स्क्रीनिंग कल्चर

**स्क्रीनिंग कल्चर: वीव्हिंग पोलिटिक्स एथनोग्राफी ऑफ टेलिव्हिजन वुमनहूड अँड नेशन इन पोस्टकलोनियल इंडिया** हे पुस्तक १९९९ साली प्रसिद्ध झाले. टीव्ही बघण्याच्या सवयींबाबतचा लोकलेखा पद्धतीचा उपयोग करून केलेला अभ्यास आहे. या अभ्यासात प्रगत होत जाणाऱ्या मध्यमवर्गीय स्त्रिया आणि त्यांचे शासनाचे प्रायोजित केलेल्या मालिकांमधील भावसंबंध याविषयी लिहिले आहे.

## लेखिकेविषयी
या पुस्तिकेच्या लेखिका पूर्णिमा मानकेकर या स्टॅनफोर्ड युनिव्हर्सिटीमध्ये संस्कृती आणि मानववंशशास्र या विषयाचा सहायक अध्यापिका होत्या. सध्या त्या युसीएलए येथे *जेंडर स्टडीज आणि एशियन अमेरिकन स्टडीज* या विषयाच्या प्राध्यापक आहेत. मे २०१५ मध्ये त्यांचे *अनसेटलिंग इंडिया* हे पुस्तक प्रसिद्ध झाले असून या पुस्तकात भारतीयत्वाचे नवे पैलू विषद केले आहे. या पैलूंच्या आधारे ज्ञाननिर्मिती त्याचे माध्यम अंतर हे वेगवेगळ्या नागरी संस्कृतीमध्ये  कसे घडते याचा अभ्यास करता येतो.

## महत्त्वाच्या संकल्पना
सरकारी दुरचित्रवाणीवरील कर्यक्रम सादरीकरणाची संस्कृती ही प्रेक्षकंच्या कथनातुन स्पष्ट होते. टीव्हीवरील कार्यक्रमातुन स्त्री आणि पुरुषांचे लिंगभावात्मक विषयांचे कसे परावर्तित होते हे यातुन लक्षात येते. ज्या विशिष्ट काळात हा अभ्यास झाला आहे त्या काळाचा संदर्भ लक्षात घेता त्या काळात प्रेक्षकांचे राष्ट्रीय घटकात कसे रूपांतर झाले हेही पाहता येते. या दृकश्राव्यकथनामध्ये सामान्य माणसांच्या दैनदिन कथा असतात. अशा प्रकारच्या राष्ट्रीय प्रयत्नातून एक प्रकारचे एकसुरी व्यक्तित्व घडविण्याचा प्रयत्न केला जातो, आणि त्यामुळे स्त्री आणि पुरुषांची वैविध्यपूर्ण व्यक्तिमत्त्वे उभी राहण्यास नकार दिला जातो. अशा तऱ्हेने या संस्कृती वर्णनात्मक लेखनातुन मानकेकर यांनी दूरचित्रवाणीवरील दृकश्राव्य कथनातून आणि त्यातून उभ्या केलेल्या भारतीय स्त्रीत्वातून स्त्री आणि पुरुषांचे विविध पैलू असलेली व्यक्तिमत्त्वे उभे राहतात.

हे पुस्तक तीन भाग आणि एक उपसंहार अशा चार भागात आहे. यातील प्रत्येक भाग दूरदर्शन  कथनातून तयार झालेल्या चर्चाविश्वाचे शब्दांकन करतो. पहिल्या भागात दूरदर्शनने कुटुंबाची कशी पुर्नरचना केली आहे हे दाखवते. दुसऱ्या भागात दुरदर्शनने समुह कसे लिंगभावरहित केले आहेत हे सांगतो. पुस्तकाच्या तिसऱ्या   भागात हिंसाचाराच्या दृकश्राव्य कथनांचे विश्लेषण केले आहे. आणि शेवटी उपसंहारात दूरचित्रवाणीने कशा प्रकारे भारतीय राष्ट्रीयत्व रचण्यामध्ये सहभाग दिलाय तसेच हेच व्यक्तिमत्त्व सीमेचे बंधन नसलेल्या भांडवल आणि आकांक्षाभोवती कसे रचले आहे हे सांगितले आहे.

## संदर्भ
वर्ग:स्त्री अभ्यासातील संहिता
वर्ग:स्त्रीवादी साहित्य
सांगे तालुका

'''सांगे हा गोवा राज्यातील दक्षिण गोवा जिल्ह्यातला तालुका आहे. हा गोव्यातील सर्वात मोठा तालुका आहे. या निसर्गमय तालुक्यात साळावली धरण आहे. या धरणामुळे दक्षिण गोव्यात पाण्याचा पुरवठा सहजपणे होतो. सांगे तालुक्यात अनेक धबधबे पाहायला मिळतात. दरवर्षी पर्यटक या धबधब्यांवर मोठ्या संख्येने भेट देतात. या तालुक्यात खालील गावे व शहरांचा समावेश होतो.सांगे तालुक्यात तेमचीवाडा हा गाव आहे. या गावात पाईकदेव देवस्थान
आहे. 

वर्ग:गोवा
वर्ग:गोवा राज्यातील तालुके
वर्ग: दक्षिण गोवा जिल्ह्यातील तालुके
राधा भावे

**राधा भावे** या एक मराठी गझलकार आहेत. त्या गोवा राज्य वस्तुसंग्रहालयाच्या संचालक आहेत.

## कवितासंग्रह
* उमलताना (२००९) 
* तुला भेटून येताना (२०१५) 

## पुरस्कार
* 'उमलताना'साठी गोवा कला अकादमीचा २००९ सालासाठीचा साहित्य पुरस्कार (१० एप्रिल २०११)
* राधा भावे या उदय राजाराम लाड - यू.आर.एल - फाउंडेशनतर्फे दिला जाणारा गझलगौरव पुरस्कार (१५ एप्रिल २०१५)

## संदर्भ
* गझलाई :श्रीकृष्ण राऊत

## हे सुद्धा पहा 
* मराठी गझलकार

वर्ग:मराठी गझलकार
सांगे तालुक्यातील गावे

**सांगे** हा दक्षिण गोवा जिल्ह्यातला तालुका असून यातील गावे खालीलप्रमाणे -

{| class="wikitable"
! colspan="3" style="text-align: center; font-weight: bold;" | सांगे तालुक्यातील गावे
|-
| style="text-align: center; font-weight: bold;" | क्र.
| style="text-align: center; font-weight: bold;" | Name
| style="text-align: center; font-weight: bold;" | गावाचे नाव
|-
| १
| Piliem
| 
|-
| २
| Darbandora
| धारबांदोडा
|-
| ३
| Sancordem
| साकोड्डा
|-
| ४
| Aglote
| 
|-
| ५
| Surla
| सुर्ला
|-
| ६
| Molem
| मोले
|-
| ७
| Caranzol
| करंजाळे
|-
| ८
| Colem
| कुळे
|-
| ९
| Sigao
| शिगांव
|-
| १०
| Sangod
| सांगोडा
|-
| ११
| Cormonem
| करमणे
|-
| १२
| Codli
| कोडले
|-
| १३
| Camarconda
| कामरखंड
|-
| १४
| Moissal
| 
|-
| १५
| Bandoli
| बांडोळी
|-
| १६
| Rumbrem
| 
|-
| १७
| Antoriem
| 
|-
| १८
| Santona
| सांतोन
|-
| १९
| Kalem
| काले
|-
| २०
| Sonauli
| सोनाळी
|-
| २१
| Boma
| बोमा
|-
| २२
| Oxel
| ओशेल
|-
| २३
| Dongurli
| दोंगुर्ली
|-
| २४
| Patiem
| 
|-
| २५
| Maulinguem
| म्हावळीगे
|-
| २६
| Dudal
| दुदाळ
|-
| २७
| Costi
| कश्टी
|-
| २८
| Coranginim
| कारागिणे
|-
| २९
| Comproi
| 
|-
| ३०
| Muguli
| मुगुळी
|-
| ३१
| Cotarli
| कोटार्ली 

|-
| ३२
| Xelpem
| शेळपे
|-
| ३३
| Salauli
| साळावली
|-
| ३४
| Uguem
| उगे
|-
| ३५
| Tudov
| तुडव 
|-
| ३६
| Potrem
| पत्रे 
|-
| ३७
| Bati
| भाटी
|-
| ३८
| kumari 
| कुमारी 
|-
| ३९
| Viliena
| विलियण 
|-
| ४०
| Dongor
| दोंगर
|-
| ४१
| Naiquinim
| नायगिणीं
|-
| ४२
| Porteem
| 
|-
| ४३
| Curdi
| कुर्डी
|-
| ४४
| Colomba
| कळंबा
|-
| ४५
| Rivona
| रिवणा
|-
| ४६
| Curpem
| कुर्पे
|-
| ४७
| Vichundrem
| विचुंद्रे
|-
| ४८
| Sigonem
| शिंगणे
|-
| ४९
| Netorli
| नेत्रावळी
|-
| ५०
| Nundem
| नुने 
|-
| ५१
| Verlem
| वेर्ले
|५२ वालकिणि 

वर्ग:गोव्यातील गावे
वर्ग:दक्षिण गोवा जिल्ह्यातील गावे
वर्ग:सांगे तालुक्यातील गावे
एकचक्रा गणेश

**एकचक्रा गणेश** हे महाराष्ट्रातील वर्धा जिल्ह्यात असलेले गणपतीचे देउळ आङे.

एकचक्रा नगरी हे नाव महाभारतातील पांडवांशी संबंधित आहे. या गावी भीमाने बकासुर नावाच्या राक्षसाचा वध केला आणि गावातील लोकांची त्या राक्षसाच्या तावडीतून सुटका केली.

नागपूर-वर्धा रस्त्यावर वर्ध्यापासून अंदाजे २५ कि.मी. अंतरावर केळझर नावाचे गाव आहे. प्राचीन काळी केळझर या गावालाच एकचक्रा नगरी म्हणून ओळखले जायचे, अशी समजूत आहे. गावाजवळच एक किल्ला आहे. या केळझर किल्ल्यावरच उंच जागेवर हे एकचक्रा गणेशाचे देऊळ आहे. स्थानिक लोक याला पांडवकालीन गणेशस्थान असेही म्हणतात. पांडवांनी बकासुरवधाची स्मृती म्हणून या गणपतीची स्थापना केली अशी येथील लोकांची श्रद्धा आहे.  

मंदिराच्या मागच्या बाजूला पुष्करणीसारखी एक विहीर आहे. ही विहीर चौकोनी असून दगडांनी भक्कम बांधलेली आहे. विहिरीतील पाण्यापर्यंत जाण्यासाठी दगडी पायऱ्या बांधून काढल्या आहेत. रस्त्याच्या दक्षिणेकडे एक तलाव आहे. या तलावात बाहुबलीची एक काळ्या दगडाची मूर्ती सापडली होती. गणेश मंदिरातील गणेशमूर्ती उजव्या सोंडेची व सुंदर असून, या गणेशाच्या दर्शनाला परगावाहून अनेक लोक येतात. भाद्रपद आणि माघी चतुर्थीला इथे मोठा उत्सव असतो. मंदिराजवळच धर्मशाळा बांधलेली आहे. 

एकचक्र नावाचे अजून एक गाव पश्चिम बंगालमध्ये असून पांडवांनी बकासुराचा वध त्याच एकचक्रा नगरीमध्ये केला, असेही सांगितले जाते. हे एकचक्र गाव पश्चिम बंगाल राज्यातल्या बिरभूम जिल्ह्यतील रामपूरहाट गावापासून २० किमी.वर आहे.

वर्ग:गणपती
वर्ग:वर्धा जिल्हा